Frixuelu - Uiquipedia

# Frixuelu

### De Uiquipedia

El frixuelu o fayuelu ye un postre asturianu fechu a base de farina, lleche y güevos. Ye típicu del Antroxu y de les Comadres, anque cualesquier día del añu ye bonu pa poder disfrutar del so sabor y d'unes botelles de sidra.

## [editar] Ingredientes

1/2 llitru lleche, 4 güevos, farina, sal y zucre

## [editar] Preparación

Nun concu échase la farina, los güevos y el sal, amestándolo too a midida que se va añadiendo la lleche pasu ente pasu, y asina ensin aparar hasta que tolos ingredientes tean bien amestaos y nun queden grumos.

Consiguío esto, untamos un sartén con manteiga o con un migayu aceite, y cuando tea bien caliente échase daqué de pastia, la xusta pa que cubra la superficie del sartén con una capa bien fina, y déxase que cuaye y se dore. Dámos-y la vuelta y dorámoslu pel otru llau.

Sobre la superficie d'un platu espolvoreamos una cuyarada de zucre y ponemos el primer frixuelu; sobre ésti échase otra cuyarada de zucre y otru frixuelu... y asina hasta'l final.

## [editar] Degustación

La forma tradicional de comelos ye endolcándolos, y ye aconseyable que tean calientes.

## [editar] Variantes

Dada la consistencia de los mesmos y la forma en que suelen comerse, puen rellenase de miel, nata, crema, o la más tradicional, de compota de mazana.

Retrieved from "http://ast.wikipedia.org../../../f/r/i/Frixuelu.html"

Categoría: Postres

##### Views

- Artículu
- Discusión
- Revisión actual

##### Buscar

##### Otres llingües

- Español